Gareth Bale avgjorde med to frisparkperler
Gareth Bale ble igjen den store helten for Tottenham, og dermed er det hvittrøyene som har det beste utgangspunktet foran returoppgjøret i Frankrike neste torsdag. Tottenham kom best i gang i Europa League-kampen og skapte mest i første omgang, men Gareth Bale kunne knapt tro sine egne øyne da han fra fem meter bommet på åpent mål 38 minutter ut i kampen. Kyle Walker stod for et perfekt forarbeid og var nok overbevist om at den ferdigscorede pasningen han serverte Bale ville bli målgivende. Tottenham-kanten klarte imidlertid ikke å få riktig vinkel på foten, og sendte dermed ballen utenfor mål og i hanskene på en liggende Lyon-keeper.Kun minutter senere var Bale involvert igjen, og denne gangen fikk den hvitkledde fansen noe å juble for. Fra 30 meter klinket Tottenham-favoritten et frispark i nettet bak Lyon-keeper Rémy Vercoutre. Bale viste flott teknikk, og ballen fikk en perfekt dupp like før den gikk i mål til 1-0. I andre omgang var bortelaget mer på hugget, og etter 55 minutter kom kveldens andre drømmescoring. Lyons forsvarsspiller Samuel Umtiti fikk ballen på hjørnet av sekstenmeteren, og på halv volley klinket han til - rett i krysset. En virkelig flott scoring av 19-åringen som tidlig i kampen hadde store problemer mot hurtige Aaron Lennon. På overtid var det igjen tid for Bale og frispark, og Lyon fryktet nok det verste - med god grunn. På flott vis satte Tottenham-vingen inn 2-1 fra rundt 20 meter - til stor jubel for fansen på White Hart Lane.På St. James Park havnet det norske dommerteamet, ledet av Tom Harald Hagen, i begivenhetenes sentrum da Newcastle og Metalist spilte 0-0. Kampen skulle neppe ha endt målløst etter to høyst tvilsomme offsideavgjørelser som gikk imot hjemmelaget. Ved begge anledninger fikk Papiss Cissé ballen i nota, men to ganger viftet også assistentdommeren med flagget. Den første så ut til å være direkte feilaktig da en Metalist-spiller hang igjen halvmeteren bak sine forsvarskolleger da Moussa Sissoko stakk i bakrom. Den andre var mer vrien, men Cissé så ut til å være på høyde med bakerste forsvarsspiller da innlegget ble slått inn fra høyre. Da Newcastle-spissen heller ikke klarte å score på to gigantmuligheter mot slutten av annen omgang, reiser Newcastle til Kharkiv uten noe forsprang i bagasjen, men Alan Pardew kan i det minste trøste seg med at hans toppede mannskap klarte seg uten baklengsmål. Håvard Nordtveit var på banen i 73 minutter for Borussia Mönchengladbach da det tyske laget spilte 3-3 hjemme mot Lazio torsdag kveld. Lazio ledet 2-1 til det gjenstod seks minutter, og Nordtveit fikk dermed ikke med seg den målrike avslutningen på kampen. Borussia Mönchengladbach må trolig vinne i Italia for å gå videre i turneringen.Ajax (Nederland) - Steaua Bucuresti (Romania) 2-0 (1-0) Mål: 1-0 Toby Alderweireld (28), 2-0 Ricardo van Rhijn (48). 51.493 tilskuere. Rødt kort: Mihai Doru Pintilii (90), Steaua Bucuresti. Anzji (Russland) - Hannover (Tyskland) 3-1 (1-1) Mål: 0-1 Szabolcs Hutszati (22), 1-1 Samuel Eto'o (34), 2-1 Odil Ahmedov (48), 3-1 Mbark Boussoufa (64). 10.000 tilskuere. Mohammed Abdellaoue spilte 24 minutter som innbytter for Hannover. Atlético Madrid (Spania) - Rubin Kazan (Russland) 0-2 (0-1) Mål: 0-1 Gökdeniz Karadeniz (6), 0-2 Pablo Orbaiz (90). 24.000 tilskuere. Rødt kort: Roman Sjaronov (45), Rubin Kazan. Basel (Sveits) - Dnipro (Ukraina) 2-0 (1-0) Mål: 1-0 Valentin Stocker (23), 2-0 Marco Streller (67). 14.000 tilskuere. Borisov (Hviterussland) - Fenerbahçe (Tyrkia) 0-0 15.000 tilskuere. Borussia Mönchengladbach (Tyskland) - Lazio (Italia) 3-3 (1-0) Mål: 1-0 Martin Stranzl (str. 17), 1-1 Sergio Floccari (57), 1-2 Libor Kozák (64), 2-2 Thorben Marx (84), 3-2 Juan Arango (88), 3-3 Kozák (90). 46.279 tilskuere. Rødt kort: André Dias (69), Lazio. Håvard Nordtveit spilte 73 minutter for Borussia Mönchengladbach. Dinamo Kiev (Ukraina) - Bordeaux (Frankrike) 1-1 (1-1) Mål: 1-0 Lukman Haruna (20), 1-1 Ludovic Obraniak (23). 70.000 tilskuere. Inter (Italia) - Cluj (Romania) 2-0 (1-0) Mål: 1-0 Rodrigo Palacio (20), 2-0 Palacio (87). 27.000 tilskuere. Levante (Spania) - Olympiakos (Hellas) 3-0 (2-0) Mål: 1-0 Pedro Rios (10), 2-0 José Barkero (str. 40), 3-0 Obafemi Martins (56). 12.000 tilskuere. Rødt kort: Djamel Abdoun (29), Olympiakos. Leverkusen (Tyskland) - Benfica (Portugal) 0-1 (0-0) Mål: 0-1 Óscar Cardozo (61). 15.000 tilskuere. Napoli (Italia) - Viktoria Plzen (Tsjekkia) 0-3 (0-1) Mål: 0-1 Vladimir Darida (28), 0-2 Frantisek Rajtoral (79), 0-3 Stanislav Tecl (90). 14.000 tilskuere. Newcastle (England) - Metalist Kharkiv (Ukraina) 0-0 50.000 tilskuere. Sparta Praha (Tsjekkia) - Chelsea (England) 0-1 (0-0) Mål: 0-1 Oscar (82). 13.000 tilskuere. Stuttgart (Tyskland) - Genk (Belgia) 1-1 (1-0) Mål: 1-0 Christian Gentner (42), 1-1 Glynor Plet (90). 12.000 tilskuere. Tottenham (England) - Lyon (Frankrike) 2-1 (1-0) Mål: 1-0 Gareth Bale (45), 1-1 Samuel Umtiti (55), 2-1 Bale (90). 35.000 tilskuere. Zenit St. Petersburg (Russland) - Liverpool (England) 2-0 (0-0) Mål: 1-0 Hulk (69), 2-0 Sergej Semak (72). 21.000 tilskuere.
(Tottenham - Lyon 2-1) To vanvittige frispark fra Gareth Bale ga Tottenham seieren mot Lyon.